A tárcsa használata
A színkör 12, egymáshoz képest 30° eltéréssel elhelyezkedő színből áll. Alapállásban a három tárcsa azonos színei egymás mögött láthatók.
Ekkor a sárga szín alatti ablakban 0° jelenik meg. A tárcsák mozgatásával tetszőleges színkapcsolatok és kontrasztok állíthatók be. Az alsó tárcsa mindenkor ugyanabban a helyzetben maradjon, tehát az I. szín (sárga) áll felül.
Jelmagyarázat: G = Goethe színmeghatározásai D = német színnevek E = angol színnevek
Kettőshangzatok
A középső tárcsának az óramutató járásával ellentétes irányban való forgatásával állíthatók be. Az ablakban megjelenik a két szín fokban jellemezhető eltérési értéke.
Speciális kettőshangzatok
Komplementer kontraszt (180°)
A legnagyobb kontraszt az egymással szemben 180°-ban elhelyezkedő színek kapcsolatából keletkezik, amelyet komplementer kontrasztnak nevezünk. A komplementer színpár feszültséggel teli, s mégis a kiegyensúlyozottság érzetét kelti.
Egyazon színnek csak egy másik egyetlen szín lehet a komplementerpárja.
Karakter nélküli színkapcsolatok
A színkör valamely két tagjának 60°-os kontrasztját Goethe karakter nélkülinek nevezi, „…mivelhogy túl közel vannak egymáshoz, semhogy benyomásuk jelentékeny lehetne”. Mégis van jogosultságuk, mert egy előrehaladó sort jelölnek, bár a haladvány viszonylatai alig érzékelhetők. „...a fokozódás egymásra következő fokait fejezik ki,... és bizonyos arányban nem tesznek rossz hatást” (Színtan 6/828).
Karakteres színkapcsolatok
A színkörben 120°-ot bezáró színek kapcsolatát Goethe karakteres kontrasztnak nevezi.
Szerinte van bennük egy jelentős mozzanat, amely egyfajta kifejező erővel kényszeríti ránk magát, de nem elégít ki, „...mivel minden karakterisztikum csupán úgy jöhet létre, hogy részként kiválik az egészből, amivel kapcsolatban van, anélkül, hogy feloldódna benne” (Színtan 6/817).
Ferde kontraszt
A modern festészet gyakran alkalmazza a „ferde” kontrasztot, amikor is két szín 150°-ot zár be. Ezt úgy is elérhetjük, hogy a komplementer kontraszt egyik ágát 30°-kal elforgatjuk.
Hármashangzatok (120°)
Alapállásból kiindulva a középső tárcsát az óramutató járásával ellentétes irányba elforgatjuk, négy színt átlépve; az ovális ablakban meglátjuk a cián színt. Ezután az alsó tárcsát forgatjuk négy mezőn keresztül az óramutató járásával megegyező irányba, míg a bíbor színt megkapjuk. Ez a színkapcsolat a hármashangzat. Így a három tárcsa együttesen megjeleníti az összes hármashangzatot.
A hangzatban részt vevő színek egymás fölött leolvashatók.
Osztott komplementer kontraszt
Az angol irodalomban szokásos a hármas harmóniáknak nevet adni.
A komplementer szín egyik összetevője szétválik két szomszédos szín irányába, melyek egymással bizonyos szöget zárnak be.
A zöld háromszögben erre látható egy példa.
Épített örökségünk – a Magyar Tudományos Akadémia épületei
Copyright © 2017 | Magyar Képek Kiadó Kft. Minden jog fenntartva! | Hungarian Pictures Ltd. All right reserved. | hungarianpictures@t-online.hu